Završni ispit PREZENTACIJA PROJEKTA npr: DIZAJN CENTRALE

FORMAT: A4, štampano i uvezano u svesku

BROJ LISTOVA:

1. naslovna stranica (osnovni podaci o studentu, školska godina, naziv rada npr: DIZAJN CENTRALA i čime je «obojena», fotografija, skica ili crtež)
2. URBANIZAM
3. KONCEPT/PROJEKTANTSKA STRATEGIJA/PROCES DIZAJNA
4. PROGRAM
5. MATERIJALIZACIJA

Prikazati proces projektovanja kroz gore navedene teme koristeći postojeće tehničke priloge iz završnog elaborata:

* situacija
* osnove, presjeci, izgledi
* prostorno-programski dijagrami
* slika makete
* renderi
* skice
* i ostalo

i **dorađujući ih** (docrtavajući, kolažirajući) sa tekstom kako biste najbolje odgovorili na temu.

List :urbanizam: podrazumijeva prikaz osnovnih važnih podataka o lokaciji, nazive ulica, orjentaciju, krovove sa nagibima, naznačene pješačke i kolske saobraćajnice, rg, skver ili slično što ste isprojektovali unutar i sa svojom postavkom kuće. Nemojte pisati opšta mjesta, nego važne odluke koje ste donosili u odnosu na izazove na lokaciji. Neohodno je da pokažete umjeće «iščitavanja» promjene i vrijednosti koje vaša kuća unosi u novo tkivo!!!

Listovi: koncept i prostorno-programski dijagram: podrazumijeva takođe «iščitavanje» projekta, ne samo tehnički crtež osnova i presjeka i 3D-a. Prikažite i organizaciju prostora po funkcionalnim zonoma, ali obavezno i komunikacije. Prikažite ambijente – nazovite ih; prostornu strukturu i slično. Radite na prilozima koji najbolje prikazuju prostorne kvalitete koje ste isprojektovali. Može da se pravi i dijagram, aksonometrija i slično.

Nikako prikazivati kuću bez vanjskog prostora, urbanog ili prirodnog konteksta koji ju je odredio i ka kojem se takođe orjentiše.

List: materijalizacija: podrazumijeva da pojasnite i prikažete neke od odluka vezanih za vašu konstrukciju, unutrašnju ili fasadnu materijalizaciju kuće. Naravno, samo ukoliko ste se bavili, težili nekoj temi. Banalno preuzimanje nekog kataloškog uzorka i sterlicom povezivanje sa vašom fasadom ne služi ničemu! Potrudite se da mislite na koji način biste postigli neki željeni utisak u prostoru (npr. Kuća bez strehe spoj krova i zida, ili kontinuirani pod unutra i vani – detalj postavke otvora i slično).

Koristite tehničke crteže koje docrtavate, kolažirate sa neophodnom upotrebom simbola i ključnih riječi ili crtajte potpuno nove priloge.

Trudite se da prilozi budu u nekoj istoj razmjeri na istom listu (presjeci, osnove...)